cyanic-selkie/wikianc huggingface dataset:
Australia
Kolonisering
Den europeiske koloniseringen startet for fullt i 1787 da elleve skip fulle av fanger forlot Storbritannia med kurs sydover. Det var en av deltagerne på James Cooks ekspedisjon som hadde foreslått at det nyoppdagete landet kunne bli et avlastingssted for de overfylte britiske fengslene. Etter den første tvungne koloniseringen kom det også flere og flere frie mennesker til Australia, men det var først etter det ble oppdaget gull i 1850 at strømmen av immigranter økte for alvor. Import av sauer fra Storbritannia og Sør-Afrika la et mer solid grunnlag for den økonomiske utviklingen, og Australia utviklet seg til å bli en nasjon. Transport av fanger fra Storbritannia sluttet i 1868, da hadde totalt mer enn 160 000 kriminelle funnet veien over havet til den andre siden av kloden.
Selvstyre
Siden Australia var så enormt stort og Storbritannia lå så langt unna gikk det ikke så lang tid før immigrantene følte et behov for lokalt selvstyre. New South Wales var den første kolonien i Australia som fikk en viss grad av selvstyre i 1823 og laget i 1855 sin egen grunnlov. I 1859 hadde alle koloniene/områdene, bortsett fra Vest-Australia, selvstyre. Australia ble en nasjon 1. januar 1901, da alle koloniene slo seg sammen. Landet var fortsatt en del av Det britiske samveldet, og beholdt mange kulturelle og rettslige bånd til Storbritannia, men var nå et selvstendig land med eget styre. Australia hadde på dette tidspunkt en befolkning på 1 795 873 mennesker.
Den voldsomme tilstrømming av folk til Australia, og behovet for jordbruksprodukter og mineraler i Storbritannia gikk sterkt ut over den opprinnelige aboriginale befolkningen, som ofte ble drept eller fortrengt fra sine boplasser og sitt land.
Verdenskrigene og etterkrigstiden
Immigrasjonen til landet etter verdenskrigene økte nesten proporsjonalt med behovet på verdensmarkedet etter råvarer. Etter andre verdenskrig ble det et emigrasjonsprogram etablert og administrert av den australske regjeringen. Programmet omfattet over en million britiske emigranter (kalt Ten Pound Poms) og var det siste store systematiske migrasjonsprogrammet fra Storbritannia til Australia. I 1980-årene opplevde man nesten en befolkningseksplosjon hvor man tok i mot store mengder flyktninger fra Asia, spesielt Vietnam. I dag er flyktningpolitikken langt mer restriktiv og det å søke lykken «down under» er ikke lenger lett.
Styresett
Australia er et selvstendig land, som deler statsoverhode med en rekke andre såkalte samvelderiker, medlemsland i Samveldet av nasjoner som har felles statsoverhode med Storbritannia. Kong Charles III har tittelen konge av Australia.
Landet er også delt inn i 6 delstater og 10 territorier. Alle delstatene og de to folkerikeste territoriene er selvstyrte, mens de øvrige territoriene administreres av den føderale regjeringen.
Adela
Adela spp. er en slekt av sommerfugler som hører til familien svepemøll (Adelidae). Med sine svært lange antenner og friske, metalliske farger er desse møllene ganske oppsiktsvekkende, sin beskjedne størrelse til tross.
Australia
Styresett
Australia har parlamentarisme, med «House of Representatives (Lower House)» og «Senate (Upper House)». Antall seter i «House of Representatives» er 150, og de er delt mellom statene etter befolkningstall:
Adela
Utseende
Små til middelsstore (vingespenn 9 – 17 mm for de artene som forekommer i Norden), slanke møll. Antennene er trådformede, hos hannene dobbelt til tre ganger så lange som forvingen. Hos hunnene er antennen litt lenger enn forvingen, i den indre delen ofte kledt med oppstående, hårlignende skjell. Kroppen og forvingen er mer eller mindre metall-glinsende. Noen arter har et gult tverrbånd på forvingen.
Levevis
Hunnene legger egg på ulike urter, men det ser ut til at de unge larvene raskt firer seg ned til bakken, der de lever på nedfalne blader. Hannene svermer gjerne sammen i grupper om dagen, mellom sverme-øktene sitter de sammen på busker og trær.
Australia
Styresett
Representantene velges hvert tredje år.
Monarkiet i Australia
Den 6. november 1999 gikk Australias 12,5 millioner stemmeberettigede til urnene i en folkeavstemning som i praksis ville avgjøre om landet skulle fortsette å være et monarki med Dronning Elisabeth 2 som overhode eller om det skulle bli en republikk. Opptellingene viste at 55 % av velgerne stemte mot å endre statsformen til republikk. Det ble flertall mot republikken i alle delstater og i Nordterritoriet, men flertall for å skifte statsform i Australian Capital Territory rundt hovedstaden Canberra.
Folkeavstemningen var en betydelig seier for statsminister John Howard, som hadde engasjert seg sterkt på monarkistenes side. Republikanerne erklærte med en gang at de ville fortsette kampen og mente at de tapte på grunn av spørsmålsstillinga. Et klart flertall av befolkningen ønsket direkte valg på president, ikke at valget skulle foretas av nasjonalforsamlingen.
Internasjonale relasjoner og forsvar
I de siste tiårene har Australias internasjonale relasjoner vært preget av et nært samarbeid med USA gjennom ANZUS-pakten og av et sterkt ønske om å utvikle relasjonene med Asia og stillehavslandene, først og fremst gjennom ASEAN og Pacific Islands Forum. I 2005 fikk Australia et gjestemedlemskap i East Asia Summit (EAS) og siden er det undertegnet en avtale om vennskap og samarbeid. Australia er medlem av Commonwealth (tidligere Det britiske samveldet) der møtene mellom medlemsstatenes ledere skaper et forum for samarbeid. Det har blitt arbeidet intensivt for en økt liberalisering innen internasjonal handel og Australia ledet dannelsen av Cairnsgruppen samt Asia-Pacific Economic Cooperation (APEC). Australia er medlem av OECD og WTO og har der arbeidet for opprettelsen av flere frihandelsavtaler, sist en frihandelsavtale mellom USA og Australia (AUSTFA) samt en avtale om nærmere økonomiske relasjoner med New Zealand. Australia forhandler også om en frihandelsavtale med Japan som de har nære økonomiske forbindelser med.
Australias forsvarsmakt, Australian Defence Force (ADF) består av Royal Australian Navy (RAN), Australian Army og Royal Australian Air Force (RAAF), med totalt omkring 51 000 ansatte. Alle deler av Australias forsvarsmakt har deltatt i ulike fredsinnsatser i FNs regi og regionalt (sist i Øst-Timor, Salomonøyene og Sudan), katastrofeinnsatser og væpnede konflikter, inklusive invasjonen av Irak 2003. Regjeringen utnevner en forsvarssjef, Chief of the Defence Force, fra en av de tre forsvarsgrenene. Mens generalguvernøren teknisk sett er øverstkommanderende for forsvaret har han eller hun ingen aktiv rolle i praksis. Isteden kontrolleres forsvaret av den valgte australske regjeringen. I budsjettet for 2006-07 ble det brukt 22 milliarder dollar på forsvaret. Australia fikk i 2008 27.-plass på fredsindeksen, først og fremst på grunn av nærværet i krigen i Afghanistan.
Administrativ inndeling
Australia er en forbundsstat som består av seks delstater og diverse territorier. Delstatene er New South Wales, Queensland, Sør-Australia, Tasmania, Vest-Australia og Victoria. De to største territoriene er Nordterritoriet og Australian Capital Territory.
Australia har også flere befolkede eksterne territorier (Norfolkøya, Christmasøya og Kokosøyene) og diverse ubebodde eksterne territorier (Coral Sea Islands Territory, Heard Island and McDonald Islands og Australian Antarctic Territory).
Økonomi
Australia benytter seg av en fremgangsrik vestlig markedsøkonomi, med en BNP per capita noe høyere enn i Storbritannia, Tyskland og Frankrike. Landets BNP var 795 milliarder USD i 2008, som tilsvarer 37 300 USD per capita. Landet lå på andreplass på FNs HDI-liste for 2016, og på sjetteplass i The Economists indeks over livskvalitet, også denne fra 2005.
Den australske økonomien har ikke lidt av resesjon siden det tidlige 1990-tallet. Den økonomiske veksten har i snitt vært 3-4 % per år. Under den internasjonale finanskrisen i 2008-2009 var det bare Australia av OECD-landene som kom seg igjennom krisen uten å havne i resesjon.
Australias økonomiske utvikling
Mye av Australias økonomiske forandring og utvikling har skjedd etter andre verdenskrig. Under krigen ble handelen avbrutt over havet og Australia behøvde å skaffe seg et selvstendig næringsliv. Industrien i landet vokste og ble mangfoldig samtidig som industrialiseringen ble framskyndet da Australia hadde behov for krigsmateriell. Etter krigen kom den internasjonale handelen igang igjen og Australias handelsmønster og dets rolle i det globale næringslivet forandret seg. I begynnelsen av 1970-tallet gikk Storbritannia inn i det vesteuropeiske handelssamarbeidet og Australias handel med Storbritannia ble svekket. USA ble i stedet Australias viktigste handelspartner blant industrilandene og når land i Øst- og Sørøst-Asia begynte sin industrielle gjenoppbygging etter krigen ble Australias markeder ytterligere utvidet.
På 1980-tallet startet arbeiderpartiet, ledet av Australias statsminister Bob Hawke, en reform som gikk ut på å la den australske dollaren flyte fritt fra og med 1983, sammen med en avregulering av det finansielle systemet. Handelshindrene ble minsket ettersom man ville at industrien skulle få konkurranse utenfra for å kunne utvikles og bli mer effektiv og senere kunne konkurrere globalt. Howard-regjeringen fulgte opp med mikroøkonomiske reformer, inklusive en avregulering av arbeidsmarkedet og en privatisering av statlig eide foretak, noe som først og fremst gjorde utslag innen den australske telekombransjen. Skattesystemet ble reformert i juli 2000 med innføringen av en skatt på varer og tjenester på 10 prosent. Etter reformene på 1980-tallet ble industrien i landet omstrukturert og enklere produksjoner ble flyttet til land i Sørøst-Asia og Kina med lavere lønninger og dermed ble produksjonskostnadene lavere. Når produksjonen ble flyttet økte importen av halvfabrikater.
Eksporten av mineraler og energiråvarer vokste i raskt tempo og på midten av 2000-tallet sto denne varegruppen for litt i overkant av 35 % av hele landets vareeksport. Vekten av gruveindustrien har fortsatt å øke. Budsjettåret 2010/11 sto industrien for cirka 55 % av hele landets eksportverdi.
I januar 2007 var 10 033 480 mennesker i arbeid med en åpen arbeidsløshet på 4,6 prosent. Økonomines tjenestesektor, inklusive turisme, utdanning og finansielle tjenester, utgjør 69 prosent av landets BNP, mens jordbruket og ulike naturresurser bare utgjør tre respektive fem prosent av BNP, men står for en stor del av landets eksport.
Den australske dollaren er valutaen i Australia, inklusive Christmasøya, Kokosøyene og Norfolkøya, samt i de uavhengige statene Kiribati, Nauru og Tuvalu. De største aksjebørsene i Australia er Australian Securities Exchange og Sydney Futures Exchange. Den australske dollaren har vært svært sterk de siste årene og ettersom den australske dollaren står høyt i kurs har landets varer blitt dyrere på verdensmarkedet og det har også blitt dyrere for turister å besøke landet. Samtidig er det en konkurranse fra nyere industriland med lavere produksjonskostnader.
Mineraler, energi, fiske og skogbruk
Mineraler og energiråvarer er viktig for Australias eksport og står for drøyt halvparten av den. Jernmalmeksporten til Kina er veldig viktig og har blitt motoren for landets økonomiske vekst og stabilitet. I Australia er de fleste energiråvarene tilgjengelige og to tredjedeler av de energiråvarene som utvinnes eksporteres. Hverken skogsindustrien eller fiske spiller noen større rolle for landets økonomi. Sysselsettingen innen de to områdene er lav. Importen av skogsprodukter er betydelig større enn eksporten
Eksport og import
Australia er et eksportinnrettet land og landets viktigste eksportvarer er jernmalm (cirka 24 % av eksportinntektene), kull (cirka 18 %), gull, naturgass, bauxitt, aluminium og råolje. Tidligere var jordbrukets råvarer viktigst i landets eksport. Eksportinntektene fra mineraler og energiråvarer har økt mens industriproduktene har minket. Australias største eksportmarknader inkluderar Japan, Kina, USA, Sør-Korea og New Zealand.
De viktigste importvarene er råolje (cirka 9 % av importkostnadene), personbiler (cirka 7 %), telekomutrustning og legemidler. De viktigste importmarkedene er Kina, USA, Japan, Singapore og Thailand (DFTA).
82 % av utenrikshandelen omfatter handel med varer og 18 % omfatter handel med tjenester. Penger fra utenlandske studenter, forretningsfolk og turister som besøker landet er det som står for de fremste inntektene fra tjenestehandelen. Utgiftene i tjenestehandelen er fremfor alt kostnader for utenlandsreiser og godstransporter samt kjøp av forretningstjenester. I de siste årene har tjenestehandelen hatt et underskudd mens varehandelen i årene 2012-12 hadde et overskudd, mest på grunn av at mineralprisene steg på verdensmarkedet. Da hadde Australia en positiv handelsbalanse.
Kultur
Hulemalerier som minst er 30 000 år gamle tyder på at aboriginene sto for verdens eldste sivilisasjon. Det er i dag kun 380 000 aboriginer og Torresstred-øyboere igjen, og selv om lovvedtaket av 1993, Native Title Act, ble vedtatt, kjemper Australias opprinnelige innbyggere i dag for sin identitet og sitt levebrød.
Den opprinnelige kulturen er så godt som død, på grunn av innflytelsen fra de europeiske immigrantene og britisk styre, bare noen slangord og -vendinger har blitt overtatt.
Sport
Sport og utendørsaktiviteter er veldig populært i Australia ved at man har et klima som gjør man kan ferdes ute året rundt. Store sporter i Australia er hestekappløp, surfing, australsk fotball og rugby, hvor det australske landslaget er et av de mest fremgangsrike i verden. Også cricket og svømming er populære sporter. Siden 1996 har Formel 1-sesongen begynt i Australia, med unntak av i 2006, da den begynte i Bahrain.
Innen tennis holdes turneringen Australian Open i begynnelsen av hvert år i Melbourne.
Musikk
Musikken i Australia er, med unntak for urbefolkningen, klassifisert som vestlig. Band og artister som AC/DC, Architecture in Helsinki, Cut Copy, INXS, Men at Work, John Farnham, Bee Gees, Nick Cave, S.P.K., Midnight Oil, Savage Garden, Wolfmother, 5 Seconds of Summer, Natalie Imbruglia og Kylie Minogue, Tina Arena og Olivia Newton-John, kommer fra Australia.
Australia har også en folkemusikkarv, med kjente sanger som «Waltzing Matilda» som til og med ble foreslått som nasjonalsang. Australias nasjonalsang er «Advance Australia Fair».
Annet
Den kriminelle lavalderen i Australia er ti år, med unntak av Australian Capital Territory, der den er 14 år.
Arne Næss jr.
Arne Næss jr. (født Arne Rudolf Ludvig Raab 8. desember 1937 i Tyskland, død 13. januar 2004 nær Cape Town) var en norsk fjellklatrer, skipsreder og forretningsmann. Han var gift med sangerinnen Diana Ross.
Han var sønn av den tyske legen August Oskar German [sic] Raab (1901-1993 ) og Kirsten «Kiki» Dekke Næss (1907–2001). Moren var søster av den kjente filosofen og fjellklatreren Arne Næss (sr.) som hadde en sterk påvirkning på sin nevø. Næss' familie levde i Tyskland under andre verdenskrig. Etter krigen ble foreldrene skilt og Næss flyttet til Norge sammen med sin mor. Der tok de begge morens pikenavn (Næss) til etternavn.
Forretningsmann
I 1964 flyttet han til New York for å jobbe hos sin onkel Erling Dekke Næss. Men det tok ikke lang tid før han begynte for seg selv. Han etablerte seg i London i 1968 og hadde det som hovedbase for forretningene. Det var først og fremst innen shipping og olje, men også innen eiendom han gjorde sine beste forretninger. Men også flere uheldige investeringer ble gjort. Blant annet involverte han seg i Global Money Games på slutten av 1990-tallet som påførte aksjonærene store tap. Og den største suksessen kom i det gamle teknologiselskapet Tandberg Data. Først og fremst var hans verdier innen norske og utenlandske eiendomsinvesteringer. De siste årene tilbrakte han i Sveits.
Næss ble i 1986 utnevnt til kommandør med stjerne av Den Kongelige Norske Fortjenstorden. I 1995 utkom biografien Arne Næss jr. – Granitt og regnbue av Mona Levin. (Gyldendal)
Fjellklatrer
I en alder av 19 år hadde han allerede 20 førstebestigninger i norske fjell. På 1970-tallet gikk han tilbake til fjellklatring, og i 1985 ledet han de første norske bestigningene av Mount Everest. På ekspedisjonen deltok også den britiske fjellklatreren Chris Bonington, i tillegg til nordmennene Bjørn Myrer Lund, Odd Eliassen, Håvard Nesheim, Stein P. Aasheim, Ola Einang og Ralph Høibakk.
13. januar 2004, under en forretningsreise, forulykket han under en fjellklatring i Groot Drakenstein-fjellene i nærheten av byen Franschhoek, omtrent 80 kilometer fra byen Cape Town i Sør-Afrika.
Ekteskap
I 1966 giftet han seg med Filippa Kumlin d'Orey fra Sverige. Sangeren/låtskriveren Leona Næss er ett av tre barn fra dette forholdet. De andre to barna heter Katinka og Christoffer. Etter skilsmissen fra d'Orey hadde han et kort og flyktig forhold til skuespilleren Mari Maurstad. I 1985 møtte han souldivaen Diana Ross på en reise til Bahamas. De giftet seg senere samme året og fikk to sønner, skuespilleren Evan Olav Næss (født 26. august 1988) og Ross Arne Næss (født 7. oktober 1987). Næss Jr. og Diana Ross skilte seg i 1999. De siste fem år av sitt liv levde Næss sammen med Camilla Astrup fra Oslo, og paret fikk to sønner.
Tour de France 2010
Tour de France 2010 var den 97. utgaven av Tour de France, og ble arrangert fra 3. til 25. juli.
Rittet startet med en 8 km tempoetappe i Rotterdam, Nederland. Neste etappe startet også i Rotterdam og gikk videre til Belgia. Det var femte gang Tour de France var i Nederland, forrige gang var i 2006. Tredje etappe ble avsluttet med en del av de samme brosteinspartiene som brukes under Paris–Roubaix. Rittet inneholdt 23 fjellpass, 2 flere enn i 2008, og tre av etappene hadde målgang på fjelltopper. Col du Tourmalet, som er en av de mest kjente og brukte fjellovergangene i Tour de France, ble besøkt to gangte. På den 16. etappen til Pau kjørte rytterne over fjellet og på den 17. etappen var det målgang på toppen.
Alberto Contador vant i utgangspunktet rittet for det som syntes å være en tredje gang etter en tett duell med Andy Schleck (som vant ungdomskonkurransen), mens Denis Mensjov tok tredjeplassen.
Det viste seg imidlertid i ettertid at Alberto Contador hadde avlagt positiv dopingprøve på den andre hviledagen hvor blodprøven viste spor av clenbuterol. Etter en langvarig prosess, hvor Contador hele tiden hevdet at han hadde fått i seg dette stoffet som følge av et dårlig biffstykke, ble han til slutt fratatt seieren av Idrettens voldgiftsrett (CAS) den 6. februar 2012. Andy Schleck ble tilkjent seieren i Tour de France 2010.
Mark Cavendish tok fem etappeseire, men han tok likevel ikke nok poeng til å vinne poengtrøya. Thor Hushovd hadde trøya flest dager, men det var Alessandro Petacchi som endte opp med den grønne trøya. Han tok også to etappeseire, i likhet med Fabian Cancellara, Andy Schleck og Sylvain Chavanel.
Deltakere
Det var med 198 ryttere fra 31 nasjoner. George Hincapie og Christophe Moreau kjørte sin 15. Tour de France, mens Jeremy Hunt (36) og Michael Barry (34) var blant debutantene i Tour de France-sammenheng. To nordmenn var med i rittet; Thor Hushovd stilte til sin 10. og Edvald Boasson Hagen til sin første start. Alberto Contador var den største favoritten til å vinne sammenlagt, mens blant andre Andy Schleck, Fränk Schleck, Denis Mensjov, Cadel Evans, Christian Vande Velde, Lance Armstrong, Roman Kreuziger, Bradley Wiggins, Ivan Basso, Michael Rogers og Carlos Sastre var ventet å konkurrere om de øvrige topplasseringene.
Trøyene dag for dag
♠ – Andy Schleck tilkjent seieren av CAS den 6. februar 2012 etter at Alberto Contador ble dømt for doping.
Mest offensive rytter
Sylvain Chavanel fra Quick Step ble kåret til rittets mest angrepsvillige rytter.
Koefoedgeilan
Koefoedgeilan (1–13) er en gate ved bydelen Ila i Trondheim som strekker seg fra krysset Hanskemakerbakken/Ilevollen til Mellomila, og som en delvis parallellgate til Kleists gate. Gaten fikk sitt navn i 1885 etter kanselliråd og sorenskriver Claus Koefoed, som blant annet eide bygården og gjestgiveriet Abelsborg og i underkant av 30 andre grunner i Ila.
Hermann Hoth
Hermann Hoth (født 12. april 1885 i Neuruppin, død 26. januar 1971 i Goslar) var en tysk offiser, generaloberst under andre verdenskrig, særlig suksessrik under felttoget i Frankrike og på Østfronten.
Etter andre verdenskrig ble han i Nürnbergprosessene dømt til 15 års fengsel for krigsforbrytelser og forbrytelser mot menneskeheten, men sonet bare halvparten. Han ble løslatt fra Landsberg fengsel i 1954 og benyttet sine gjenværende år til å skrive om militærhistorie.
Før andre verdenskrig
Hoth var sønn av en sanitetsoffiser i den prøyssiske hæren.
Han gikk inn i den kongelige prøyssiske armé i 1903 og deltok i første verdenskrig. I mellomkrigstiden tjenestegjorde han i Reichswehr, i Weimarrepublikkens 100 000 manns store forsvarsstyrke. I 1935 ble han forfremmet til generalmajor i Wehrmacht og fikk kommando over 18. Infanteridivisjon i Liegnitz.
10. november 1938 ble Hoth forfremmet til generalløytnant og fikk kommando over XV. motoriserte korps, som han ledet under angrepet på Polen 1. september 1939.
Annen verdenskrig
På grunn av sitt lederskap under invasjonen av Polen mottok han Jernkorset av begge klasser, samt Ridderkorset den 27. oktober. I sluttet av året ble korpset forflyttet til vestfronten, og i mai 1940 deltok det i slaget om Frankrike.
Senere samme høst ble Hoths korpsstab omorganisert til den større enhet Panzergruppe 3 med Hoth som fortsatt øverstkommanderende. Med Panzergruppe 3 kom Hoth å delta i den tyske invasjonen av Sovjetunionen, operation Barbarossa, sommeren 1941. Hoth ledet sine panseravdelinger i den sentrale delen av østfronten. Den 17. juli fick han eikeløvene til sitt ridderkors, en utmerkelse som ble utdelt av Adolf Hitler personlig. Hoth le også nevnt to ganger i Wehrmachtbericht.
I oktober 1941 forlot Hoth Panzergruppe 3 og fikk i stedet befalet over 17. Armee, som befant seg på søndre del av østfronten. Han ledet arméen under vinterstridene 1941/1942.
På våren fikk han i stedet kommando over 4. Panzerarmee og førte den under den tyske sommeroffensiven i 1942, Operation Blau. Den 22. november fikk Hoth også understilt seg''IV. Rumänischen Armeekorps'' og dannet Armeegruppe Hoth. Denne armégruppe forsøkte i desember forgjeves å komme den omringede 6. Armee i Stalingrad til unnsetning.
På sommeren 1943 ledet Hoth 4. Panzerarmee under slaget om Kursk og de etterfølgende defensive kampene i Ukraina. Den 15. september fikk han også sverdene til sitt ridderkors. Stridene i Ukraina fortsatte og hans panserarmé kunne ikke stå i mot de sovjetiske angrepene, noe som førte til at Hoth til slutt ble avskjediget i november samme år. Det fikk til april 1945 innen Hoth fikk en ny tjenste, en relativt ubetydelig post som Befehlshaber Saale / Befehlshaber Erzgebirge.
Ved krigsslutt havnet han i amerikansk krigsfangenskap. Han ble dømt til 15 års fengsel for krigsforbrytelser og forbrytelser mot menneskeheten. Han ble prøveløslatt i 1954.
Svømming under Sommer-OL 1972
Svømming under Sommer-OL 1972. Det ble konkurrert i tjueni svømmeøvelser, femten for menn og fjorten for damer under OL 1972 i München. Mark Spitz vant sju gull, fem individuelle og to i lag, og satte sju verdensrekord og australske Shane Gould satte tre verdensrekorder og vant totalt fem medaljer, tre gull, en sølv og en bronse.
Elisabeth Tandberg
Inger Elisabeth Tandberg (født 1942) er en norsk operasanger (sopran).
Hun er utdannet ved Accademia Nazionale di Santa Cecilia i Roma og debuterte i Oslo 1975 med Robert Levin ved klaver. Tandberg har vært engasjert ved Festspillene i Bergen og sunget med Oslo Filharmoniske Orkester og Rikskonsertene. Hun er ansatt ved Statens Operahøgskole og Norges musikkhøgskole og underviser ved Barratt Due Musikkinstitutt.
VM i turn 1909
Det fjerde verdensmesterskapet i turn ble arrangert 1. til 2. august 1909 i Luxembourg i Luxembourg.
Fem øvelser for herrer ble arrangert: Mangekamp (sammenlagt), svingstang, skranke, ringer og lagkonkurranse.
Svingstang
1: Siden medaljevinnerne som representerte det østerriks-ungarske imperiet kom fra Böhmen, ble de vunnede medaljene flere år senere overført til Tsjekkoslovakia av FIG.
M1 (Berlins sporvei)
Metrolinje M1 er en trikkelinje fra Berlin sentrum til bydelen Pankow. Linjen starter ved Museumsinsel (Am Kupfergraben) nær Humboldt-Universität i bydelen Mitte og går via Friedrichstraße stasjon og Hackescher Markt over Schönhauser Allee til Pankow. Her deler linjen seg – en linje går til Rosenthal Nord og den andre ender i Schillerstraße. Til Schillerstraße er M1 en metrolinje med avgang minst hvert tiende minutt og 24 timers drift (med 30 minutters frekvens mellom 0030 og 0430), grenlinjen til Rosenthal Nord har 20 timers drift. Linjen er 12,4 km lang og har 39 stoppesteder.
Disco in Dream Tour
Disco in Dream Tour er den første konsertturneen av den australske sangeren Kylie Minogue. Den støttet hennes to første studioalbum Kylie (1988) og Enjoy Yourself (1989). Turneen fant sted i Asia og i Europa hvor turneen fikk tittelen The Hitman Roadshow, sponset av Coca-Cola.
Årets trønder
Årets trønder er en pris som fra 2010 utdeles av Adresseavisen og NRK Trøndelag i samarbeid.
Prosessen frem mot tildelingen er slik: Adresseavisen og NRK informerer på sine nettsteder om muligheten for alle til å stemme på sine kandidater. Det settes en frist, som regel sent på høsten året før tildelingen. Etter fristens utløp samles en fagjury, som består av representanter for NRK eller Adresseavisen og representanter for utdannings- og kulturinstitusjoner i Trondheim. Ut fra de foreslåtte kandidatene velger jurymedlemmene fem kandidater hver. Valgene må begrunnes. Juryen samler seg om fem av disse kandidatene. Navnene offentliggjøres, og lyttere og lesere kan stemme på den de mener bør få tittelen Årets trønder. Vinneren offentliggjøres på nyttårskonserten som arrangeres i januar av Trondheim Symfoniorkester og Adresseavisen.
Inntil 2010 var Årets trønder to priser som ble utdelt av henholdsvis Adresseavisen og NRK Trøndelag.
Årets trønder, utdelt av Adresseavisen
Prisvinneren ble utpekt av en jury. Prisen ble utdelt fra 2002 til 2009.
Tsjornobyl
Tsjornobyl (ukrainsk: ) eller Tsjernobyl (russisk: Черно́быль; polsk: ) er en by i Ukraina. Byen ligger i Kyiv oblast og er en av de eldste byene i Ukraina. Avstanden fra Tsjornobyl til Kyiv er 82 km. Byen er kjent for sin nærhet til Tsjernobyl kjernekraftverk som ligger 18 km nord for byen. Byen Pripjat ligger 20,5 kilometer unna, ble evakuert i 1986 og er øde den dag i dag. Også Tsjornobyl ble fraflyttet og i dag bor det bare rundt 550 innbyggere i byen, i motsetning til 13 500 før evakueringen. De fleste som bor i Tsjornobyl bor der midlertidig ettersom det i utgangspunktet ikke er lov å bo her permanent. Et fåtall eldre har fått lov å flytte tilbake til byen. Tsjornobyl har mottatt minst radioaktivt avfall i forhold til andre byer rundt atomkraftverket. Det er en av de grunnene til at det er mulig for folk å bo der i kortere perioder.
HMS «Cossack»
HMS «Cossack» var en britisk jager av Tribal-klassen. Den er mest kjent for bordingen, for å frigi britiske fanger, av det tyske hjelpeskipet «Altmark» i Jøssingfjorden i Norge 16. februar 1940.
Etter «Altmark»-saken tok HMS «Cossack» del i det andre slaget om Narvik og jakten og senkingen av «Bismarck».
21. oktober 1941 ble HMS «Cossack» truffet av en torpedo fra den tyske ubåten U-563, mens hun eskorterte en konvoi fra Gibraltar til Storbritannia. Hun ble deretter forsøkt tauet tilbake til Gibraltar for reparasjon, men på grunn av dårlig vær mislyktes tauingen og HMS «Cossack» sank 27. oktober. 159 av mannskapet omkom.
Finlandshjelpen
Finlandshjelpen var betegnelsen på humanitær bistand som ble gitt fra andre land i Norden til Finland under vinterkrigen 1939-1940, hvor landet ble angrepet av Sovjetunionen. Finlandshjelpen ble organisert av Foreningen Norden.
Finlandshjelpen i Norge
Den norske foreningen samlet sammen med flere nasjonale organisasjoner inn 2,4 millioner kroner, samt klær sanitetsutstyr, redskaper og varer for 600.000 kroner. Aksjonen gikk under navnet Landsinnsamlingen til Finnland. Flere kommuner arrangerte innsamlingsaksjoner på vegne av Finlandshjelpen. En av privatpersonene som bidro til aksjonen var den norske forfatteren Sigrid Unset. Hun auksjonerte bort nobelprismedaljen hun hadde vunnet i litteratur til inntekt for Finlandshjelpen.
Selv da Vinterkrigen var over den 13. mars 1940 så fortsatte innsamlingene. I Norge stoppet innsamlingen brått grunnet det tyske angrepet på Norge 9. april 1940. På det tidspunkt var varer og penger for 1,4 millioner forsatt ikke oversendt til Finland. I en overenskomst med Foreningen Norden og Finsk Folkehjelp ble det besluttet at dette kunne brukes på hjelpearbeidet i de krigsherjede områder i Norge.
Teach Laighean
Leinster House er den tidligere residensen til hertugen av Leinster, som siden 1922 har huset Dáil Éireann og siden 1937 Oireachtas, Irlands lovgivende forsamling. Før 1922 holdt Royal Dublin Society til i bygningen.
Det irske parlamentet, som ble nedlagt i 1801, holdt til på flere forskjellige steder gjennom århundrene. Den høyeste adelsmannen i landet, jarlen av Kildare, hadde et sete i House of Lords, og fra slutten av det 18. århundre var Leinster House hans offisielle Dublinresidens. Huset het først Cill Dara House, etter det irske navnet for Kildare. Det ble bygget 1745–1748, i det som dengang var et ufasjonabelt sted, langt fra de andre aristokratiske residensene ved Rutland Square og Mountjoy Square. Senere skulle flere følge etter jarlen, mens områdene nord i byen, der de andre adelsboligene lå, ble forslummet. Da jarlen ble den første hertug av Leinster fikk huset sitt nåværende navn.
Bygningen var den største og mest storslagne av de aristokratiske residensene i Dublin, som det høvet seg for den høyeste adelsmannen i landet. Da Det hvite hus ble bygget hentet den irske arkitekten inspirasjon fra første og andre etasje samt eksteriøret i Leinster House.
Kort tid før det gamle parlamentet ble oppløst bodde lord Edward FitzGerald der. Han ble involvert i opprøret i 1798, og døde av sårene han ble påført under arrestasjonen. I 1801 trådte Act of Union 1800 i kraft, og parlamentet ble oppløst. Ettersom aristokratene ikke lenger trengte å komme til Dublin for å sitte i House of Lords solgte mange residensene dine. Hertugen solgte Leinster House til Royal Dublin Society. Mot slutten av det 19. århundre la de til to fløyer, den ene for å huse National Library of Ireland og den andre National Museum of Ireland. Det var også meningen å kle huset i Portlandstein, men dette ble ikke gjort.
Gjennom den anglo-irske traktat av 1921 ble det opprettet et nytt parlament. Den provisoriske regjeringen, ledet av W.T. Cosgrave, lette etter et midlertidig møtested for den nye forsamlingen. Man ønsket først å bruke Royal Hospital Kilmainham, men British Army brukte fremdeles bygningen. Ettersom stattholderen skulle holde trontalen i løpet av kort tid måtte man skynde seg, og en forelesningssal knyttet til Leinster House ble leid i desember 1922.
På grunn av økonomiske begrensninger ble planene om å bruke Royal Hospital Kilmainham lagt vekk i 1924, og i stedet kjøpte man Leinster House. Dette skulle være en midlertidig løsning. Hertugens ballsal ble ominnredet til senatsrom. Det har siden flere ganger blitt lagt planer for flytting av Oireachtas, men forsamlingen har forblitt i Leinster House.
Bygningen har blitt utvidet en rekke ganger, sist i 2000.
Votisk
Votisk er et språk som hører til de østersjøfinske språkgrenen i den uralske språkfamilien.
Etymologien til etnonymet
Ordet vatja har samme bakgrunn som finsk vaaja eller kile tai sauva. Det samme ordet har også blitt brukt som inngruppenavn av en del samer, vuowjoš og om det gamle stedsnavnet Vaiga i østre deler av Estland. Russiske krøniker nevner voterne allerede på 1000-tallet, de blir der kalt водь (vod'). I moderne russisk er navnet på votisk водский язык (vodskij jazyk) og votere er водский (vodskij). Det finske ordet for votisk og votere er vatjan kieli og vatjalaiset.
Dagens situasjon
Votisk er et alvorlig truet språk. Etter den sovjetiske folketellingen var det i 1989 62 personer med votisk som morsmål. I 1998 var det bare 30-40 som hadde votisk som morsmål. De bodde i Ingermanland langs bredden av Laukaanjoki. Sommeren 2003 var det rundt 10 personer som snakket votisk. Den yngste taleren var født i 1935, og språket blir ikke lenger lært av barn. Voterne har alltid vært et relativt lite folk, og på 1800-tallet var det ikke mer enn 5 000 av dem.
Fremmedlegionen
Fremmedlegionen (fransk: Légion étrangère) er en avdeling i den franske hæren, Armée de terre. Den ble dannet av Ludvig Filip 10. mars 1831 etter juli-revolusjonen året i forveien i Frankrike. Legionen ble dannet fordi utenlandske frivillige ikke lenger kunne verve seg til de ordinære, militære styrkene.
Votisk
Grammatikk
Votisk har mange trekk som skiller det fra de andre østersjøfinske språkene. En forskjell er lydovergangen k → tš /ʧ/ foran fremre vokaler, jf. tšentšä, fi. 'kenkä', "sko", mätši, fi. 'mäki' "bakke", retši, fi. 'reki' "slede" og tšeeli, fi. kieli "språk". Selve lydovergangen er vanlig nok, vi har det samme i vestnorske dialekter og i svensk: (köpa [ʧø:pa]), og i italiensk (centro [ʧɛntro]).
Fremmedlegionen
Offiserene i Fremmedlegionen er franske, mens de menige utgjøres av mannskaper av mange forskjellige nasjonaliteter (blant annet franskmenn).
Etter å ha tjenestegjort i legionen i tre år kan legionæren søke om fransk statsborgerskap. De som skades i tjeneste kan også søke om statsborgerskap, etter prinsippet om fransk av spilt blod (Fransk: Français par le sang versé).
Alle legionærer innrulleres under pseudonym, men kan få tilbake sin opprinnelige identitet etter ett år ved å gjennomgå «régularisation de situation militaire» (RSM). Kun legionærer som har gjennomgått RSM kan motta fransk statsborgerskap.
Votisk
Grammatikk
I vestvotisk har h, k falt bort i slutten av ordet (som det også har gjort i finsk), men i østvotisk er de bevart, f.eks. annetɢ, fi. 'annet' "gi!", kasõɢ fi. 'kaste' "dogg", og pereh fi. 'perhe', "familie" . Også suffikset for første person singularis i verb, -n, har falt bort, og sluttvokalen er forlenget, f.eks. annā fi. 'annan' "jeg gir" og johsī fi. 'juoksin' "jeg løp", med lang final a og i. Alle nasaler har falt bort der de sto før klusil i trykksvak stavelse, f.eks. paratan fi. 'parannan' "jeg forbedrer", stamme *paranta-, og suurõpi fi. 'suurempi', større.
Joar Hoff
Joar Hoff (født 10. april 1939, død 22. mai 2019 ) var en norsk fotballspiller og -trener. Han var også kommunestyremedlem i Lørenskog kommune.
Lederroller
I 1999 var Hoff daglig leder i Asker Skiklubb, og i 2000 ble han daglig leder i Team Strømmen Fotballklubb.
Fremmedlegionen
Tidligere hadde Fremmedlegionen et rykte for å tiltrekke seg leiesoldater og rømlinger. I de senere år har rekrutteringen til legionen blitt begrenset og det foretas bakgrunnssjekk av alle søkere.
Fremmedlegionens hovedkvarteret ligger i Aubagne, like utenfor Marseille.
Joar Hoff
Trener
Hoff var trener for flere fotballklubber. Han var trener for naboklubbene Lillestrøm Sportsklubb (1973, 1975, 1976 og 1982) og Strømmen Idrettsforening (1979-81, 1983-84, 1989-90 og 1998). Han var også trener for Vålerenga Fotball i 1978. Da sesongen var slutt trakk han seg som trener etter misnøye fra spillerne. Han var trener for Lørenskog Idrettsforenings A-lag. I 2003 ble han trener for Kurland fotballklubb. Han var også trener i Sander Idrettslag.
Fotballspiller
Hoff spilte også selv i eliteserien i fotball, minst fem kamper for Lillestrøm i 1961, fire for Strømmen Idrettsforening i 1961 og to for Vålerenga i 1964. Han ble også distriktsmester i Helgeland/Salten-serien (Hesa) med Bodø/Glimt i 1959. For moderklubben Strømmen IF spilte han 138 obligatoriske kamper og scoret 73 mål på sine ni sesonger.
Fremmedlegionen
Historie
I 1830 blir Algerie invadert av Frankrike, en invasjon som var begynnelsen på en fullstendig kolonisering av landet. For å sikre seg en hærstyrke som både kunne bidra i koloniseringen, men som også kunne bidra i styringen av koloniene, ble Fremmedlegionen ble opprettet 9. mars 1831.
Joar Hoff
Privatliv
Joar Hoff var bror til fotballtrener og ekspertkommentator Ivar Hoff.
Fremmedlegionen
Historie
I begynnelsen var Fremmedlegionen først og fremst stasjonert i Algerie, der de sloss mot arabiske stammer om kontroll over kolonien. Allerede i 1831 opprettet de sitt hovedkvarter i Sidi Bel Abbes, som forble hovedkvarteret til legionen frem til 1962.
Gjennom 1800-tallet er Fremmedlegionen involvert i fransk kolonisering av en rekke områder i Asia og Afrika, samt i Krimkrigen, den franske intervensjonen i Mexico og den fransk-tyske krigen i 1870. Fremmedlegionen blir gitt til dronning Isabella II av Spania i 1841, for å slå ned karlistenes opprør. Av de 4000 legionærene som sendes til Spania, er det kun 500 som blir returnert til Frankrike i 1848.
Joar Hoff
Privatliv
Som trener for Strømmen hadde han sin sønn Espen Hoff på laget.
Stiftelsen Manifest
Stiftelsen Manifest er en norsk venstreorientert stiftelse opprettet i 2003. Den har som siktemål å bidra til at venstresida skal kunne sette en ny dagsorden for samfunnsdebatten gjennom kunnskapsbasert opplysning fremlagt på en folkelig måte og å bidra til kampen for folkestyre gjennom å legge til rette for teoriutvikling og diskusjon blant radikale, sosialdemokrater og sosialister i Norge.
Joar Hoff
Privatliv
En tid etter en ryggoperasjon fikk Hoff i 2010 en blodpropp i ryggraden som førte til at han mistet førligheten i nedre del av kroppen.
Fremmedlegionen
Historie
Legionen har også hatt en viktig rolle i kriger med andre europeiske stormakter, blant annet under første og andre verdenskrig.
Stiftelsen Manifest
Stiftelsen ble formelt opprettet av Sosialistisk Ungdom, Rød Ungdom og Rød Front i 2003. Den er en videreføring av arbeidet med konferansen Manifest02, som samlet over 1 000 unge mennesker høsten 2002. Tankesmia er finansiert av LO, Unio og 200 enkeltpersoner.
Manifest er en partipolitisk uavhengig stiftelse som ifølge formålsparagrafen skal søke å skape debatt på tvers av ideologiske tradisjoner og organisatoriske skiller. I dette arbeidet skal stiftelsen inkludere flest mulig grupper og synspunkter til diskusjon om alternativ til kapitalismen og strategier for venstresida. Stiftelsen styres av et selvsupplerende styre.
I 2007 skapte stiftelsen Forlaget Manifest. Forlaget var først ledet av Håkon Kolmannskog, deretter Eivind Volder Rutle og Kamilla Simonnes. Forlaget Manifest har gitt ut blant annet Frp-koden av Magnus Marsdal og Vallas fall av Torstein Tranøy.
I 2009 initierte stiftelsen Manifest senter for samfunnsanalyse, en tankesmie for venstresida. I oktober 2014 ble det kunngjort at Cathrine Sandnes overtar som leder av tenketanken og daglig leder av Forlaget Manifest. Hun overtok da tidligere leder Ali Esbati ble valgt inn i Riksdagen for Vänsterpartiet. Fra august 2017 er Magnus Marsdal ansatt som leder.
Elektroinstallatør
En elektroinstallatør er en person som har bestått en egen prøve, og som forutsettes å ha minst følgende utdanning: eksamen fra teknisk høgskole, ingeniørhøgskole eller to-årig teknisk fagskole, linje for elkraftteknikk.
Fremmedlegionen
Historie
I nyere tid har Fremmelegionen deltatt i Gulfkrigen, krigen i Afghanistan og operasjoner i Sahel, inkludert operasjon Burkhane.
Elektroinstallatør
Eksamen fra teknisk høgskole, ingeniørhøgskole eller to-årig teknisk fagskole, linje for elkraftteknikk:
Ivar Syrstad
Ivar Syrstad (født 24. januar 1956) er en norsk lokalpolitiker for Senterpartiet. Han var ordfører i Meldal kommune i Trøndelag fra 2007 til 2011.
Varaordføreren var fra Høyre og ordførerskiftet endte 70 år med arbeiderpartistyre.
Benishangul-Gumuz
Benishangul-Gumuz (eller Binshangul Gumuz, Benshangul-Gumaz; amharisk: ቤንሻንጉል-ጉምዝ) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført.
Regionhovedstaden er Asosa. Regionen hadde 670 847 innbyggere ved folketellingen i 2007. Regionen har en etnisk sammensatt befolkning, hvor de største gruppene er berta (27%), gumuz (23%), amharer (22%) og oromoer (13%)
Hans Nissens gate
Hans Nissens gate (2–14) er en gate ved bydelen Ila i Trondheim som strekker seg fra Ilevollen til Mellomila, og som en delvis parallellgate til Kleists gate og O. J. Høyems gate. Gaten fikk sitt navn i 1878 etter kjøpmannen Hans Nissen, som blant annet eide store eiendommer på Kalvskinnet og som sammen med sin kone Maren Boysen testamenterte sin formue til Nissens Stiftelse.
Otto Leisner
Otto Leisner var blant pionerene innen dansk fjernsyn. Han var således med da man i 1948 utførte de første forsøkene med fjernsyn i Danmark i Tivoli. Det startet dog i radioen i 1945 da den fortsatt het Statsradiofonien. Blant annet var det han som i 1951 omdøpte Radioens Ønskekoncert til Giro 413.
Han skrev også sangtekster.
Melbourne
Melbourne er hovedstad i den australske delstaten Victoria og er den nest største byen i Australia med et antatt innbyggertall i 2012 på 4,08 millioner. Byen er en av verdens større byer når det gjelder utstrekning. Melbourne er en viktig by for Australias industri og finans, en tredjedel av de største utenlandske selskapene i Australia har hovedkontor her. Melbourne har også Australias største havn. Australia har tradisjon for å produsere biler, og i bydelen Port Melbourne ligger Holdens motorfabrikk. GM har også en større fabrikk i Dandenong hvor de produserer lastebiler.
Klima
Klimaet i Melbourne er mildt, men byen er kjent for skiftende vær, og det sies at Melbourne har fire årstider på ett døgn. Det finnes årstider i staten Victoria og Melbourne. Årstidene er motsatt av Norge. Vinteren i Melbourne er fra juni til september, og temperaturene ligger normalt mellom 5 og 15 grader. Det kan også være varmere, men sjelden kaldere. Ingen har vinterdekk på bilene i Melbourne, men pendlere fra innlandet kan oppleve frost og glatte veier. Sommertemperaturene ligger normalt mellom 20 og 30 grader. I perioder kan  temperaturen ligge på rundt 40 grader.
Kultur
Melbourne anses av mange for å være Australias kulturelle hovedstad, med et yrende film-, kunst- og designmiljø.
I tillegg til å være en kulturell hovedstad er også Melbourne et knutepunkt for store internasjonale idrettsarrangementer. Byen har i mange år arrangert Australian Open, en av 4 grand slam turneringer i tennis, og ikke minst har Formel 1 sirkuset lagt sitt åpningsløp til Albert Park Lake i Melbourne de siste årene. I nær tilknytning til sentrum finnes Melbourne Cricket Ground (MCG) som innehar posisjonen som Australias hovedarena for internasjonale cricketmatcher, og som kan ta i mot nærmere 100 000 tilskuere. Her spilles også flere Aussie rules kamper. Hele 9 av 16 lag har base i Melbourne og nærområder. Docklands Stadium ved Southern Cross stasjon er også vertskap for flere hjemmekamper i AFL. AFL sesongen spilles fra april til september og hver kamp trekker et sted mellom 20 000 og 90 000 tilskuere.
Historie
Melbourne ble grunnlagt den 10. mai 1835 av en gruppe nybyggere ledet av John Batman og John Pascoe Fawkner, i motsetning til flere av Australias andre storbyer som ble grunnlagt som straffekolonier. Da det ble oppdaget gull i Victoria vokste byen sterkt. På 1880-tallet var byen den nest største i det britiske imperiet.
1. januar 1901 ble Melbourne hovedstad for den australske føderasjonen. I 1927 ble hovedstaden flyttet til Canberra.
Utover første halvdel av 1900-tallet vokste byen jevnt. Da Melbourne avholdt Sommer-OL i 1956 var det første gang de Olympiske leker ble avholdt på den sørlige halvkule.
Lokalt styre
Melbourne er delt inn i flere mindre kommuner. En av disse er «City of Melbourne» som dekker de sentrale handelsområdene. Det finnes et byråd og en direkte valgt ordfører som bare styrer i «City of Melbourne», men blir sett på som hele byens ordfører. Resten av byen er delt inn i 30 kommuner. Disse har egne byråd og har ansvar for en rekke oppgaver gitt av delstaten; blant annet søppelsortering, barnehager, helse og eldreomsorg.
De bestemmelser som omfatter hele byen blir som regel bestemt av delstatsmyndighetene. Blant annet gjelder dette veier, undervisning, infrastruktur, politi og kollektivtransport. Fordi tre fjerdedeler av befolkningen i delstaten Victoria bor i Melbourne har delstaten vært motvillig til å sentralisere myndighetene i byen.
Transport
Melbourne har verdens største trikkenettverk med 28 linjer og mer enn 1800 trikkestopp. Trikken fungerer som et symbol på Melbourne. Melbourne har også et utbredt nettverk av pendlertog, som frakter reisende fra forstedene inn og ut av bykjernen.
Melbourne har to flyplasser, Tullamarine og Essendon. Tullamarine er byens hovedflyplass, og Australias nest største. I 2007-2008 hadde den 24,260,000 reisende. Lufthavnen ble åpnet i 1960. Den eies og drives av Australia Pacific Airports Corporation Limited. Flyplassen ble bygget i 1970 for å erstatte Essendon lufthavn, 4,1 mil fra Melbourne lufthavn.
Universiteter
Melbourne er en populær by å studere i og har syv universiteter.
Vennskapsbyer
Melbourne har seks vennskapsbyer:
Perkinmedaljen
Perkinmedaljen (engelsk: The Perkin Medal) er en utmerkelse som årlig av amerikanske avdelingen av Society of Chemical Industry til en forsker som bor i Amerika for en "nyvinning innen anvendt kjemi som har resultert i fremragende kommersiell utvikling." Den regnes som den høyeste utmerkelsen som blir gitt av den kjemiske industrien i USA.
Perkinmedaljen ble opprinnelig opprettet i 1906 som et 50-års minne for oppdagelsen av mauve (lyfiolett), verdens første syntetisk anilin fargestoff, av William Henry Perkin, en engelsk kjemiker. Utmerkelsen ble gitt til William Perkin i anledning av hans velkjente besøk i USA året før han døde. Den ble neste gang utdelt i 1908 og har siden blitt delt ut hvert år.
Knut Løfsnes
Knut Ingolf Løfsnes (født 22. desember 1918 i Namsos, død 5. januar 1996 i Bærum) var en norsk motstandsmann, politiker og første formann i Sosialistisk Folkeparti (SF). Han var med i motstandsbevegelsen under den annen verdenskrig. Fra 1942 til 1945 var han ved Den norske legasjon i Stockholm og ledet dessuten etterretningsorganisasjonen XUs arbeid i Trøndelag og i Midt-Norge.
Løfsnes tilhørte kretsen rundt den venstreorienterte ukeavisen Orientering og var en av grunnleggerne av Sosialistisk Folkeparti (SF) i 1961. Han var SFs første formann fra 1961 til 1969. Av utdannelse var han jurist og var ansatt i Statens velferdskontor for handelsflåten 1951–1964. Løfsnes meldte seg ut av SF i 1970 sammen med bl.a. en annen av SFs stiftere, forfatteren Sigbjørn Hølmebakk. I årene som fulgte praktiserte han som advokat til han gikk av med pensjon i 1985.